
System Adnoddau Dynol Chwaraeon Cymru  

Dogfen Gwahoddiad i Dendro


Gwahoddiad i Dendro ar gyfer darparu system Adnoddau Dynol newydd.


1. [bookmark: _Toc214012029]Cefndir
Sefydlwyd Cyngor Chwaraeon Cymru (sy’n cael ei adnabod oddi wrth ei enw masnach, sef Chwaraeon Cymru) drwy Siarter Frenhinol dyddiedig 4 Chwefror 1972. Mae'n cael ei ariannu gan gyllid blynyddol gan Lywodraeth Cymru ac o incwm sy’n cael ei gynhyrchu o'i weithgareddau ei hun. Dyma brif gynghorydd Llywodraeth Cymru ar faterion chwaraeon ac mae’n gyfrifol am ddosbarthu arian Llywodraeth Cymru a’r Loteri Genedlaethol i chwaraeon yng Nghymru.  

Chwaraeon Cymru yw'r sefydliad cenedlaethol sy'n gyfrifol am ddatblygu a hyrwyddo chwaraeon a gweithgarwch corfforol yng Nghymru ar lefelau cymunedol ac elitaidd. Mae hefyd yn gyfrifol am ddosbarthu symiau sylweddol o gyllid grant ar draws portffolio eang o weithgarwch chwaraeon yng Nghymru.

Mae Chwaraeon Cymru yn un o’r cyrff sector cyhoeddus yng Nghymru sy'n ddarostyngedig i Ddeddf Llesiant Cenedlaethau'r Dyfodol (Cymru) 2015 Llywodraeth Cymru. Yn unol â hynny, mae Chwaraeon Cymru wedi datblygu ei nodau llesiant ei hun. Mae Archwilio Cymru yn gyfrifol am archwilio'r sefydliadau hyn i asesu i ba raddau y mae'r nodau llesiant a'r pum ffordd o weithio y mae'r Ddeddf yn eu hyrwyddo wedi cael eu cyflawni.   

Ein nod ni yw nid yn unig gwella lefel y cyfranogiad chwaraeon ar lawr gwlad ond hefyd rhoi'r gefnogaeth sydd ei hangen ar ein hathletwyr uchelgeisiol ni i gystadlu'n llwyddiannus ar lwyfan y byd. 

Ar hyn o bryd mae Chwaraeon Cymru yn gweithredu dros bedwar lleoliad yng Nghymru; mae'r safleoedd yn cynnwys ein dwy Ganolfan Genedlaethol, yng Ngerddi Sophia, Caerdydd a Phlas Menai, Caernarfon (mewn partneriaeth â Parkwood a Legacy Leisure); a swyddfeydd lloeren ar Lannau Dyfrdwy ac yn Llanelli.

Am ragor o wybodaeth a chyd-destun, ewch i wefan Chwaraeon Cymru yn https://www.chwaraeon.cymru/. 


2. [bookmark: _Toc202796428][bookmark: _Toc214012030]Trosolwg o’r Gofyniad

Mae Chwaraeon Cymru yn chwilio am blatfform Adnoddau Dynol modern, sy'n canolbwyntio ar y defnyddiwr, i gefnogi cylch bywyd llawn cyflogeion, o recriwtio hyd at gyflogaeth, datblygu a rheoli'r gweithlu.

Ar hyn o bryd mae'r sefydliad yn defnyddio systemau ar wahân ar gyfer recriwtio a rheoli cyflogeion. Er bod elfennau o'r systemau hyn yn parhau i ddarparu gwerth, nododd ymchwil defnyddwyr ddiffygion sylweddol yn ymwneud â defnyddioldeb, hygyrchedd, cydymffurfiaeth â'r iaith Gymraeg, adrodd, awtomeiddio llif gwaith, integreiddio a phrofiad cyffredinol y defnyddiwr.

Ar hyn o bryd mae Chwaraeon Cymru yn defnyddio Cascade fel ei system rheoli cyflogeion, sydd wedi bod ar waith ers 15 mlynedd. Mae Cascade yn cefnogi’r gweithgareddau rheoli cyflogaeth craidd, gan gynnwys rheoli absenoldebau, rheoli gwyliau, storio dogfennau cyflogeion, gwybodaeth am swyddi a chyflogau, patrymau gwaith, siartiau sefydliadol, ceisiadau hyfforddi a llifau gwaith.

Yn ddiweddar hefyd, mae Chwaraeon Cymru wedi cyflwyno Recruitment+, cynnyrch IRIS sy'n integreiddio gyda Cascade ac yn darparu swyddogaeth recriwtio, dewis a chroesawu.

Mae Chwaraeon Cymru yn dymuno caffael datrysiadau sy'n cyflawni’r canlynol:

· Darparu profiad defnyddiwr modern a greddfol.
· Bodloni Safonau'r Gymraeg drwy allu dwyieithog gwirioneddol yn hytrach na throshaenau cyfieithu peirianyddol.
· Cydymffurfio â deddfwriaeth hygyrchedd a gofynion WCAG.
· Lleihau gweinyddiaeth faniwal a dyblygu.
· Gwella adrodd a gwybodaeth am y gweithlu.
· Integreiddio'n effeithiol gydag ecosystem ddigidol ehangach Chwaraeon Cymru.
· Cefnogi twf sefydliadol a gwella gwasanaethau yn y dyfodol.

Gall cyflenwyr gynnig am y canlynol:

· Lot 1: System Rheoli Recriwtio
· Lot 2: System Rheoli Cyflogeion 
· Y Ddwy Lot gyda'i gilydd

Efallai y bydd datrysiadau sy'n dangos integreiddio di-dor rhwng y ddwy lot yn cael eu ffafrio.

Ac eithrio achosion o derfynu'n gynnar, bydd y contract yn rhedeg am gyfnod o 36 mis ac yn dod i ben ym mis Chwefror 2030.

Yn ôl disgresiwn llwyr Chwaraeon Cymru, gellir ymestyn y contract am 24 mis ychwanegol, sy'n rhoi dyddiad dod i ben olaf o 31ain Rhagfyr 2032.

Yr amcangyfrif o werth y contract y flwyddyn yw (hyd at) tua y flwyddyn:
· Lot 1: System Rheoli Recriwtio - £20,000
· Lot 2: System Rheoli Cyflogeion - £25,000
 
Darperir y Fanyleb lawn isod yn Rhan 14. 

3. [bookmark: _Toc214012035]Cyflwyno Ymatebion / Amserlen

Mae'r amserlen gaffael arfaethedig wedi'i nodi isod. Sylwer mai syniad yn unig yw'r dyddiadau sydd wedi’u nodi ac mae Chwaraeon Cymru yn cadw'r hawl i'w diwygio ar unrhyw adeg yn ystod y broses heb atebolrwydd.

	Gweithgarwch 
	Dyddiad 
	Cyfrifol 

	Cyhoeddi’r Gwahoddiad i Dendro
	4ydd Tachwedd 2026  
	Chwaraeon Cymru

	Dyddiad Cau ar gyfer Cyflwyno Cwestiynau Eglurhad
	20fed Tachwedd 2026   
	Tendrwr

	Dyddiad Cau ar gyfer Cyflwyno Ymatebion
	(hanner dydd) 4ydd Rhagfyr 2026
	Tendrwr

	Gwerthuso (gan gynnwys pob cymeradwyaeth fewnol)
	8fed-16eg Rhagfyr 2026   
	Chwaraeon Cymru

	Arddangosiadau
	12fed - 20fed Ionawr 2027 
	Tendrwr

	Dyfarnu’r Contract
	26ain Ionawr 2027  
	Chwaraeon Cymru

	Dechrau'r Contract  
	Chwefror 2027  
	Chwaraeon Cymru a’r Tendrwr



Rhaid cyflwyno ceisiadau tendro ar ffurf electronig i'r cyfleuster Blwch Post ar sell2wales.gov.uk erbyn hanner dydd ar 4ydd Rhagfyr 2026. Efallai na fydd ymatebion a dderbynnir ar ôl y dyddiad cau yn cael eu hystyried.

Mae canllaw defnyddwyr y Blwch Post Cyflenwyr ar gael o dan yr adran 'Help a Chefnogaeth' ar wefan GwerthwchiGymru.

Os bydd tendrwyr yn cael unrhyw broblemau wrth gyflwyno cwestiynau eglurhad, defnyddiwch swyddogaeth cymorth GwerthwchiGymru. 

Dylid cyflwyno cwestiynau eglurhad (ymholiadau) mewn perthynas â'r tendr drwy swyddogaeth cwestiynau ac atebion GwerthwchiGymru. Ni ellir ymateb i gwestiynau eglurhad a dderbynnir y tu allan i GwerthwchiGymru (e.e. ar e-bost).  

Gellir derbyn ymatebion yn y Gymraeg neu'r Saesneg. Ni fydd ymatebion a gyflwynir yn y Gymraeg yn cael eu trin yn llai ffafriol na'r rhai a gyflwynir yn Saesneg. Bydd yr holl ohebiaeth / cyfathrebu dilynol yn yr iaith y cyflwynwyd yr ymateb.

4. Gofynion Gweithdrefnol ac Ymateb 

Mae'r ddogfen Gwahoddiad i Dendro hon, ynghyd ag unrhyw ddogfennau cysylltiedig eraill y tendr a ddarperir i dendrwyr mewn cysylltiad â'r caffael hwn, yn cynnwys gofynion gweithdrefnol ac ymateb y mae'n rhaid i dendrwyr eu dilyn. 

Gall methu â chadw at neu gydymffurfio ag unrhyw ofyniad gweithdrefnol neu ymateb arwain at eithrio'r tendrwr o'r caffael a gwneud ei ymateb yn annilys, yn ôl disgresiwn llwyr Chwaraeon Cymru.

5. [bookmark: _Toc214012038]Derbyn Tendrau

Bydd Chwaraeon Cymru yn adolygu pob tendr a dderbynnir drwy Flwch Post GwerthwchiGymru. Sylwch, fodd bynnag, na fydd ymatebion a dderbynnir ar ôl y dyddiad cau yn cael eu hystyried efallai.   

Ac eithrio gwall amlwg, neu fel y cytunir yn benodol fel arall gan Chwaraeon Cymru a'r tendrwr, ystyrir bod cynnwys ymatebion tendr a gyflwynir mewn perthynas â'r caffael hwn yn rhwymol i’r tendrwr ac yn agored i'w dderbyn gan Chwaraeon Cymru.

Cyn cyflwyno eu hymateb, mae tendrwyr yn gyfrifol am sicrhau bod eu staff, a staff unrhyw is-gontractwyr, yn gwbl ymwybodol o'r holl ofynion technegol, masnachol a chyfreithiol sy'n ymwneud â'r caffael hwn.

Dylai tendr fod yn ddilys i'w dderbyn am gyfnod o 120 diwrnod o leiaf o ddyddiad ei gyflwyno.

Nid yw Chwaraeon Cymru yn ymrwymo i dderbyn y tendr pris isaf nac unrhyw gyflwyniad tendr a dderbynnir mewn ymateb i'r caffael hwn. Ni ystyrir bod unrhyw gyflwyniad wedi'i dderbyn oni bai fod derbyn o’r fath wedi'i hysbysu i'r tendrwr yn ysgrifenedig.

Ni fydd unrhyw ran o ymateb y tendr a gyflwynwyd yn cael ei dychwelyd i'r tendrwr.

6. Addasu’r Caffael 

Ni ddylid ystyried y ddogfen Gwahoddiad i Dendro hon, unrhyw hysbysiad tendr cyfatebol nac unrhyw wybodaeth ychwanegol a roddir fel rhan o'r caffael hwn fel ymrwymiad nac fel cynrychiolaeth ar ran Chwaraeon Cymru (neu unrhyw berson arall) i ymrwymo i drefniant cytundebol.

Mae Chwaraeon Cymru ar y cyd yn cadw'r hawl i derfynu neu ganslo fel arall y caffael hwn ar unrhyw adeg yn ystod y broses, a / neu i beidio â dyfarnu unrhyw gontract o ganlyniad i'r caffael hwn. O ran lotiau, nid yw unrhyw benderfyniad gan Chwaraeon Cymru i beidio â dyfarnu lot yn atal Chwaraeon Cymru rhag dyfarnu'r lotiau sy'n weddill.

O ran terfynu neu ganslo'r caffael fel arall a / neu beidio â dyfarnu unrhyw gontract o ganlyniad i'r caffael hwn; ni fydd Chwaraeon Cymru yn atebol am unrhyw gostau a achosir gan y tendrwr o ganlyniad i'r gweithredu hwn.  

Mae Chwaraeon Cymru yn cadw'r hawl ar unrhyw adeg i wneud y canlynol:

· Cyhoeddi diwygiadau, addasiadau neu wybodaeth ychwanegol i unrhyw ddogfennaeth sy'n rhan o'r caffael hwn, gan gynnwys y fanyleb.
· Gofyn i dendrwr egluro unrhyw ran o'i ymateb a'i gyflwyniad tendr yn ysgrifenedig a / neu ddarparu gwybodaeth ychwanegol. Gall methu ar ran tendrwr i ymateb yn unol â'r cyfarwyddiadau arwain at wneud ei gyflwyniad tendr yn annilys.
· Newid yr amserlen gaffael ar gyfer y caffael hwn.
· Ailgynnal unrhyw ran o'r caffael ar yr un sail neu sail amgen.
· Diwygio'r caffael fel arall fel y disgrifir yma.

Mae'r Fanyleb (Rhan 14) yn nodi gofynion Chwaraeon Cymru yn llawn. Mae'n bosibl, yn ystod oes unrhyw gytundeb a weithredir, y bydd newidiadau i'r fanyleb, y gwasanaeth neu ofynion eraill yn codi.  

Bydd newidiadau i'r Fanyleb yn cael eu gweithredu drwy gyhoeddi diwygiadau ysgrifenedig i bawb yr effeithir arnynt gan y newidiadau. Chwaraeon Cymru sydd â'r hawl unigryw i weithredu newidiadau yn y modd hwn.

7. Amodau’r Tendr	
							
Drwy gyflwyno tendr, rydych yn cydnabod ac yn cytuno’n llawn i’r amodau canlynol:

Mae cynnwys a gofynion y dogfennau tendro wedi cael eu darllen, eu deall a, lle bo angen, cydymffurfiwyd â hwy.

Mae hwn yn dendr dilys, ac nid yw’r prisiau a / neu’r symiau a nodir yma wedi’u haddasu ac ni fu unrhyw ddylanwad annheg arnynt oherwydd unrhyw drefniadau neu gytundebau gydag unrhyw drydydd parti.

Nid ydych, ac ni fyddwch, cyn dyfarnu unrhyw gontract, yn cyfathrebu ag eraill ac eithrio Chwaraeon Cymru ynghylch y swm a dendrwyd neu fanylion penodol y swm, ac eithrio pan fo angen datgelu'r wybodaeth hon i gael gwybodaeth i gefnogi eich cais.

Nid ydych ac ni fyddwch yn gwneud unrhyw drefniant neu gytundeb a allai arwain at eraill yn peidio â chyflwyno tendr neu ddylanwadu ar y swm a gyflwynir gan eraill.

Nid ydych ac ni fyddwch yn cynnig unrhyw gymhelliant, yn ariannol neu fel arall, yn uniongyrchol neu'n anuniongyrchol i unrhyw berson neu drydydd parti mewn unrhyw ffordd i ddylanwadu ar unrhyw dendr a gyflwynir neu ran ohono.

Rydych drwy hyn yn cynnig ymrwymo i gontract gyda Chwaraeon Cymru yn unol â’r gofynion yn y Gwahoddiad i Dendro hwn ac ar gyfer y costau a’r taliadau sydd wedi’u cynnwys yn eich ymateb tendro.

Mae unrhyw a phob mater, boed yn dechnegol, yn weithredol, yn fasnachol neu’n gytundebol, lle nad yw eich ymateb i’r tendr yn cydymffurfio, naill ai’n llawn neu’n rhannol, â gofynion y tendr hwn, wedi’u diffinio’n glir mewn dogfen o dan y pennawd ‘Cymwysterau Tendro’ a’i chyflwyno fel rhan o’ch ymateb tendro.

8. Treuliau a Cholledion Wrth Dendro 

Rhaid i dendrwyr ysgwyddo'r holl gostau sy'n gysylltiedig â pharatoi a chyflwyno eu hymateb i’r tendr ac unrhyw gostau pellach a achosir cyn dyfarnu'r contract.   

Ni fydd Chwaraeon Cymru yn gyfrifol am dreuliau na cholledion a all gael eu hachosi gan unrhyw dendrwr wrth baratoi a chyflwyno ei ymateb i’r tendr ac fel arall wrth iddo gymryd rhan yn y broses gaffael, heb ystyried y dull o gynnal neu ganlyniad y caffael.

9. [bookmark: _Toc218693897]Prisiau

Ystyrir bod y prisiau a nodir yn ymateb y tendr yn werth llawn cynhwysol ar gyfer darparu'r gofyniad fel y'i disgrifir yn y Fanyleb (Rhan 14), gan gynnwys yr holl gostau a threuliau, y risgiau a’r rhwymedigaethau a nodir yn y Gwahoddiad i Dendro neu a awgrymir ynddo.

Rhaid nodi'r holl brisiau mewn punnoedd sterling (£) heb gynnwys Treth Ar Werth (TAW).

10. Telerau Talu 

[bookmark: _Hlk211280465]Yn unol â Deddf Caffael 2023, gwneir taliad o fewn 30 diwrnod i dderbyn anfoneb ddilys, gan ddyfynnu Gorchymyn Prynu dilys, gydag anfonebau i'w cyflwyno yn unol â'r taliad a drefnwyd a gytunwyd cyn neu ar adeg dyfarnu'r contract.

Er mwyn i anfoneb gael ei hystyried yn ddilys ac yn dderbyniol i'w thalu, rhaid ei hanfon yn electronig (h.y. ar e-bost) a rhaid iddi gynnwys y wybodaeth ganlynol o leiaf:

· Enw'r cyflenwr.
· Rhif archeb brynu (lle mae ar gael / yn hysbys).
· Disgrifiad o'r nwyddau, y gwasanaethau a / neu'r gwaith a gyflenwir i Chwaraeon Cymru.  
· Y swm y gofynnir amdano.
· Cyfeirnod / rhif anfoneb unigryw. 

Rhaid cyflwyno pob anfoneb i finance@sport.wales  

Os ystyrir bod anfoneb yn annilys a / neu os oes anghydfod ynghylch y swm sy'n daladwy, hysbysir y cyflenwr cyn gynted ag y bo'n ymarferol a bydd y telerau talu 30 diwrnod yn cael eu gohirio nes bod yr holl ymholiadau wedi'u datrys.

11. [bookmark: _Toc218693899]Cyfrinachedd 

Bydd y tendrwr (os yw ei gyflwyniad yn cael ei dderbyn ai peidio) a phob derbynnydd arall ar y ddogfen Gwahoddiad i Dendro (os yw’n cyflwyno ymateb tendr ai peidio) yn trin manylion y ddogfen hon yn breifat ac yn gyfrinachol.

Bydd unrhyw gyflwyniad a dderbynnir mewn ymateb i'r Gwahoddiad i Dendro hwn yn cael ei drin yn yr un modd gan Chwaraeon Cymru, oni bai ei fod yn derbyn cais yn unol â Deddf Rhyddid Gwybodaeth 2000.

12. Diogelwch 

Rhaid i'r Cyflenwr llwyddiannus gadw at rwymedigaethau "Prosesydd Data" fel y'u nodir yn Neddf Diogelu Data 2018 (DPA 2018) ac Erthygl 28 GDPR 679/2016 yr UE. Yn unol â Phennod 2 Deddf Diogelu Data 2018, mae'r Cyflenwr yn gyfrifol am sicrhau bod yr holl ddata personol a brosesir wrth ddarparu gwasanaethau, nwyddau neu waith o dan y cytundeb hwn yn cael eu trin yn unol â'r safonau a nodir ym Mhennod IV. 

13. Yr Iaith Gymraeg  

Fel corff sector cyhoeddus, mae gan Chwaraeon Cymru ddyletswydd i gydymffurfio â Safonau’r Gymraeg Llywodraeth Cymru.

Bydd angen i'r cyflenwyr llwyddiannus sicrhau bod y gwasanaethau a ddarperir drwy'r contract hwn yn cydymffurfio ag anghenion iaith Gymraeg a chynhwysiant Chwaraeon Cymru.

Dyma’r gofynion iaith Gymraeg sy'n cyd-fynd â'r caffael hwn: i’w trafod wrth ddyfarnu’r contract.

Ni ellir trin y Gymraeg yn llai ffafriol na'r Saesneg. Rhaid i'r system / systemau gefnogi cynnwys Cymraeg a Saesneg a gallu newid rhwng y ddwy iaith.  

Cyfeirir ymhellach at ofynion dwyieithog Chwaraeon Cymru yn Rhan 14 (Manyleb) isod.

Am fanylion pellach ynghylch gofynion a chyfrifoldebau'r iaith Gymraeg, edrychwch ar: https://www.llyw.cymru/y-gymraeg


14. Manyleb 

Cyflwyniad 

Bydd y cyflenw(y)r llwyddiannus yn darparu systemau sy'n cyflawni’r canlynol:

Profiad y Defnyddiwr
· Darparu profiad defnyddiwr greddfol a hygyrch.
· Lleihau cymhlethdod tasgau cyffredin.
· Cefnogi hunanwasanaeth ar gyfer ymgeiswyr, cyflogeion, rheolwyr a gweinyddwyr.
· Lleihau gofynion hyfforddi.

Yr Iaith Gymraeg
· Darparu rhyngwynebau cwbl ddwyieithog yn y Gymraeg a'r Saesneg.
· Cefnogi rheoli cynnwys dwyieithog ar yr un pryd.
· Osgoi dibynnu ar ategion porwr neu droshaenau cyfieithu peirianyddol.
· Galluogi defnyddwyr i weithio yn y Gymraeg neu'r Saesneg ar unrhyw adeg.

Hygyrchedd
· Dangos cydymffurfiaeth â WCAG 2.2 AA.
· Cefnogi ffurflenni, llifau gwaith a chreu cynnwys hygyrch.
· Cynhyrchu dogfennaeth hygyrchedd a VPATs ar gais.

Diogelwch a Chydymffurfiaeth
· Cydymffurfiaeth â GDPR y DU.
· Storio data a gynhelir yn y DU (neu'r UE) neu a ddiogelir yn briodol.
· Caniatadau seiliedig ar rôl.
· Cofnodi archwilio.
· Bod ag ISO27001 neu Cyber ​​Essentials Plus (fel isafswm).

Integreiddio
· Mewngofnodi Sengl (Cyfeirnod Microsoft Entra).
· Integreiddio Microsoft 365.
· APIs Agored.
· Cefnogaeth ar gyfer integreiddiadau yn y dyfodol.


[bookmark: _Toc218693904]Lot 1: System Rheoli Recriwtio
Pwrpas 
Darparu platfform recriwtio o'r dechrau i'r diwedd sy'n galluogi Chwaraeon Cymru i ddenu, recriwtio a phenodi ymgeiswyr drwy siwrnai recriwtio hygyrch a dwyieithog. Nododd ymchwil gyfredol ddyblygu rhwng gwefan a system recriwtio Chwaraeon Cymru, ceisiadau seiliedig ar ddogfennau anhygyrch a chyfathrebu anghyson ag ymgeiswyr. 
Cwmpas
Dylai’r datrysiad recriwtio ddarparu’r canlynol:
Rheoli Swyddi Gwag 
· Llif gwaith creu a chymeradwyo swyddi gwag.
· Templedi swyddi gwag.
· Clonio swyddi gwag.
· Cyhoeddi i sianeli niferus o un ffynhonnell.

Profiad Ymgeiswyr 
· Proses rhaglen we ymatebol.
· Dim gofyniad i lawrlwytho dogfennau Word.
· Swyddogaeth cadw a dychwelyd.
· Dangosyddion cynnydd.
· Hygyrchedd wedi'i gynnwys.
· Profiad sy'n gyfeillgar i ffonau symudol.

Rheoli Ymgeiswyr 
· Tracio ymgeiswyr.
· Rheoli llif gwaith.
· Rheoli cyfweliadau.
· Adnoddau llunio rhestr fer.
· Adnoddau cyfathrebu swmp.

Cyfathrebu 
· Tracio ymgeiswyr.
· Rheoli llif gwaith.
· Rheoli cyfweliadau.
· Adnoddau llunio rhestr fer.
· Adnoddau cyfathrebu swmp.

Adrodd 
· Metrigau recriwtio.
· Adrodd ar gydraddoldeb ac amrywiaeth.
· Adrodd ar ffynhonnell ceisiadau.
· Adrodd ar amser i gyflogi.

Integreiddio
· Trosglwyddo ymgeiswyr llwyddiannus i'r system rheoli cyflogeion.
· Integreiddio gwefan.
· Integreiddio Microsoft 365.

Lot 2: System Rheoli Cyflogeion 
Pwrpas
Darparu platfform rheoli gweithlu modern sy'n cefnogi cyflogeion, rheolwyr llinell, Adnoddau Dynol, cyflogres ac uwch arweinwyr drwy gydol cylch oes cyflogaeth.
Nododd ymchwil faterion arwyddocaol ynghylch cymhlethdod llif gwaith, adrodd, rheoli gwyliau, gweinyddu cyflogres, croesawu, llywio ac integreiddio systemau.
Cwmpas: 
Hunanwasanaeth Cyflogeion 
· Rheoli manylion personol.
· Rheoli absenoldeb.
· Adrodd ar salwch.
· Mynediad at slipiau cyflog.
· Mynediad at ddogfennau.
· Mynediad symudol.

Hunanwasanaeth Rheolwyr
· Goruchwylio absenoldebau tîm.
· Llif gwaith cymeradwyo.
· Siartiau sefydliadol.
· Dangosfyrddau adrodd.
· Rheoli absenoldebau.

Gweinyddu AD
· Cofnodion cyflogeion.
· Rheoli contractau.
· Rheoli swyddi.
· Rheoli dogfennau.
· Awtomeiddio llif gwaith.
· Tracio iechyd galwedigaethol.

Cefnogaeth Cyflogres 
· Awtomeiddio cynnydd cyflog.
· Allforio cyflogres.
· Gweinyddu buddion.
· Cyfrifiadau absenoldebau cymhleth.
· Rheoli patrymau gwaith.

Adrodd a Dadansoddeg 
· Adroddiadau parod.
· Lluniwr adroddiadau personol.
· Dangosfyrddau gweithlu.
· Adrodd ar strwythur sefydliadol.
· Adrodd ar amrywiaeth.

Croesawu 
· Llifau gwaith croesawu digidol.
· Casglu dogfennau.
· Gwiriadau hawl i weithio.
· Rheoli contractau.
· Integreiddio â phlatfform recriwtio.


Gofynion Hanfodol ar gyfer Asesiad GID
RHAID i’r rhain gael eu bodloni er mwyn i’ch cyflwyniad gael ei sgorio. 

Dylai cynigwyr gwblhau'r Ddogfen Gofynion Technegol cyn bwrw ymlaen â gweddill eu cyflwyniad. Mae'r Gofynion Technegol yn orfodol ac ni fydd unrhyw gynnig yn cael ei ystyried oni bai eu bod yn cael eu bodloni'n llawn. 

Mae'n debygol y bydd gofyn i gynigwyr gwblhau asesiad technegol manylach cyn cytuno ar gontractau terfynol.  

Mae'n ofynnol i'r cyflenwr llwyddiannus gydymffurfio â'r holl ddeddfwriaeth berthnasol (gan gynnwys, heb gyfyngiad, Deddf Diogelu Data 2018, Deddf yr Iaith Gymraeg 1993 a Deddf Caethwasiaeth Fodern 2015) yn ei ymwneud â Chwaraeon Cymru.

Cyfrifoldebau Chwaraeon Cymru 

Bydd Chwaraeon Cymru yn dynodi arweinydd prosiect i sicrhau cysondeb a chefnogaeth drwy gydol y broses groesawu a'r cyswllt (cysylltiadau) parhaus. Bydd y Tîm AD yn cefnogi arweinydd y prosiect i gyflawni canlyniadau llwyddiannus drwy ymatebion a chamau gweithredu amserol.

Cadw Cofnodion ac Adrodd

Bydd gofyn i'r Cyflenwr reoli holl ddata Chwaraeon Cymru yn briodol, yn unol â GDPR y DU, Deddf Diogelu Data 2018, Deddf Rhyddid Gwybodaeth 2000 a Deddf yr Iaith Gymraeg 1993.

Rhaid i'r Cyflenwr gytuno i beidio â defnyddio na datgelu Gwybodaeth Gyfrinachol a ddarperir wrth baratoi'r Cynllun, a bod yn rhwym i bolisïau cyfrinachedd Chwaraeon Cymru. Gall hyn gynnwys ymrwymo i gytundeb peidio â datgelu safonol.

Llywodraethu

Bydd Chwaraeon Cymru yn penodi Arweinydd Prosiect i weithredu fel y pwynt cyswllt uniongyrchol rhyngddo'i hun a'r Cyflenwr llwyddiannus.

Rhaid i'r Cyflenwr hefyd benodi Rheolwr Prosiect i oruchwylio cyflawniad y prosiect [os nad yw wedi'i ymgorffori yn rôl y Rheolwr Contract]. Rhaid i'r Rheolwr Prosiect fod â dealltwriaeth fanwl o ofynion Chwaraeon Cymru.

Rheoli Ansawdd a Pherfformiad

Cytunir ar amserlen gyflawni fanwl a chyflawnadwy rhwng Chwaraeon Cymru a'r Cyflenwr a'i gweithredu i'w defnyddio.

Oni bai fod Chwaraeon Cymru wedi cytuno fel arall, lle mae perfformiad y Cyflenwr yn erbyn y cynllun cyflawni’n methu â chyflawni'r gofynion perfformiad y cytunwyd arnynt, gall Chwaraeon Cymru ei gyfarwyddo i ddarparu cynigion i ddatrys y tanberfformiad ar ffurf cynllun gwella.

Bydd y Cyflenwr yn darparu ei gynigion o fewn pedwar diwrnod ar ddeg i'r cyfarwyddyd hwn. Bydd cynigion o'r fath yn cynnwys, ond heb fod yn gyfyngedig i, esboniad o achos sylfaenol y tanberfformiad, pwyntiau gweithredu allweddol i unioni'r sefyllfa ac amserlen ar gyfer cywiro'r tanberfformiad.

Bydd Chwaraeon Cymru yn rhoi cyfarwyddyd i ddatrys y tanberfformiad naill ai drwy dderbyn Cynllun Gwella'r Cyflenwr neu drwy gyfarwyddo sut fel arall y dylid mynd i'r afael â'r tanberfformiad.

Cynllunio Mynediad a Gadael

Os na ellir cytuno ar fanylion contract rhwng Chwaraeon Cymru a'r Cyflenwr sy’n cael ei ffafrio, mae Chwaraeon Cymru yn cadw'r hawl i edrych ar ddyfarnu'r contract i'r ail dendrwr gyda'r sgôr uchaf.

Sylwch y bydd y broses o ddyfarnu o bosibl i'r ail dendrwr gyda'r sgôr uchaf, os na fydd dyfarniad yn mynd i'r Cyflenwr sy’n cael ei ffafrio, yn cael ei sefydlu yn ôl disgresiwn llwyr Chwaraeon Cymru.

Cynhelir cyfarfod sefydlu prosiect i benderfynu ar allbynnau ac amserlenni yn fanwl.

Ar ddiwedd y contract, bydd gofyn i'r Cyflenwr sy'n gadael ddychwelyd dogfennau nad oes eu hangen mwyach at ddibenion cyfreithiol neu reoleiddiol a rhoi sicrwydd i Chwaraeon Cymru fod yr holl ddogfennau a data eraill wedi'u dinistrio / eu dileu.
 
Hyd y Contract 

Os dyfernir y contract, disgwylir iddo ddechrau ym mis Chwefror 2027.

Ac eithrio achosion o derfynu'n gynnar, bydd y contract yn rhedeg am gyfnod o 36 mis ac yn dod i ben ym mis Chwefror 2030.

Yn ôl disgresiwn llwyr Chwaraeon Cymru, gellir ymestyn y contract am 24 mis ychwanegol, sy'n rhoi dyddiad dod i ben olaf o 31ain Rhagfyr 2032.


15. Y Broses Asesu 

Trosolwg o'r Broses Asesu Gwahoddiad i Dendro

Mae'r Broses Asesu’n cynnwys pedair rhan fel y manylir isod:  

1. Meini Prawf Dyfarnu Ansawdd.
2. Asesiad Technegol
3. Meini Prawf Dyfarnu Masnachol.
4. Asesiad Arddangos.

Mae'n ofynnol i dendrwyr ymateb i bob rhan yn llawn er mwyn i'w cyflwyniad gael ei ystyried fel un sy’n cydymffurfio ac yn gymwys i'w gynnwys yn y broses werthuso derfynol.

Mae'n ofynnol i dendrwyr ddefnyddio'r dogfennau ymateb sydd wedi’u darparu fel rhan o becyn y tendr.

Bydd y Rownd Arddangos ar sail gwahoddiad yn unig, yn dilyn asesiad o'r cyflwyniadau Ansawdd, Technegol a Masnachol.

Bydd y cytundeb (os caiff ei ddyfarnu) yn mynd i'r tendrwr sy'n cyflwyno'r Tendr Mwyaf Manteisiol (MAT), wedi'i asesu o ran gwerth am arian yn seiliedig ar y meini prawf dyfarnu y manylir arnynt isod.

	Cwestiwn
	Pwysoli

	Ansawdd (Darparu Gwasanaethau a Phrofiad)
	60%

	Asesiad Technegol  
	Llwyddo / Methu 

	Masnachol (Prisio a Ffioedd)
	20%

	Asesiad Arddangos 
	20%

	Cyfanswm y Sgôr Sydd Ar Gael:
	100%



Sgorio 

Bydd yr ymatebion yn cael eu hasesu gan banel gwerthuso yn erbyn y matrics a nodir isod:


	Gwerth y Sgôr
	Disgrifiad o’r Sgôr

	Sgôr o 0 lle mae
	Dim ymateb neu ymateb nad yw'n berthnasol i'r cwestiwn neu’r cwestiwn heb ei ateb.

	Sgôr o 1 lle mae
	Ymateb Gwael - Mae'r ateb wedi mynd i'r afael â'r cwestiwn yn rhannol ond mae diffyg tystiolaeth o'r gofynion a geisir. Diffyg dealltwriaeth wirioneddol o'r gofyniad neu dystiolaeth o'r gallu i gyflawni.

	Sgôr o 2 lle mae
	Mae'r ymateb yn mynd i'r afael â'r cwestiwn ond yn darparu manylion cyfyngedig neu dystiolaeth wan. Mae rhywfaint o ddealltwriaeth o'r gofyniad, ond dim ond rhannol yw'r hyder yn y gallu i gyflawni'n llawn. Mae'r ymateb yn well na gwael ond nid yw'n bodloni safon dderbyniol.

	Sgôr o 3 lle mae
	Ymateb Derbyniol - Mae'r ymateb yn cydymffurfio â'r cwestiwn ac yn darparu tystiolaeth y gofynnwyd amdani.

	Sgôr o 4 lle mae
	Mae'r ymateb yn mynd i'r afael â'r cwestiwn yn uniongyrchol gyda thystiolaeth berthnasol a digonol i gefnogi'r ateb. Mae'r tendrwr yn dangos y gall fodloni'r gofyniad ac, o bosibl, rhagori arno mewn rhai meysydd, er nad i'r lefel gynhwysfawr neu eithriadol sy'n ofynnol ar gyfer sgôr o 5.

	Sgôr o 5 lle mae
	Ymateb Rhagorol – Mae’n mynd i'r afael â'r cwestiwn yn uniongyrchol gyda thystiolaeth glir i gefnogi atebion. Mae'r tendrwr yn dangos y gall fodloni'r gofyniad neu ragori arno.



Bydd sgôr pob cwestiwn yn cael ei luosi gyda’r pwysau cyfatebol i ddarparu sgôr wedi’i phwysoli. Wedyn bydd y sgôr wedi’i phwysoli fel cyfanswm yn cael ei rhannu gyda'r sgôr ansawdd gyffredinol.

Darperir y templed ymateb Ansawdd fel atodiad ategol.

Asesiad Masnachol 

Mae'r asesiad Masnachol yn cyfrif am 20% o’r sgôr sydd ar gael.

Ar gyfer yr asesiad Masnachol, bydd yn ofynnol i dendrwyr gwblhau a dychwelyd templed ymateb Masnachol drwy fewnosod y wybodaeth y gofynnir amdani yn unol â’r cyfarwyddyd llyfr gwaith. Darperir y templed ymateb Masnachol fel atodiad ategol.    

Bydd yr elfen Fasnachol yn cyfrif am 20% o'r sgôr gyfan. Bydd y cynnig isaf a dderbynnir yn derbyn y sgôr uchaf am bris yn awtomatig. Bydd pob cynnig arall yn cael ei sgorio'n gymesur yn erbyn y cynnig isaf, gan sicrhau asesiad teg a chyson o werth am arian.  
[bookmark: _Toc218693918]
Asesiad Arddangos

Fel rhan o'r broses werthuso, mae gan Chwaraeon Cymru yr hawl i wahodd cyflenwyr sydd wedi cyrraedd y rhestr fer i gymryd rhan mewn asesiad arddangos cyflenwyr.

Bydd y dewis ar gyfer y cam arddangos yn seiliedig ar y cyflwyniadau ysgrifenedig cydymffurfiol gyda'r sgôr uchaf.

Rhaid i gyflenwyr sicrhau bod cynrychiolwyr priodol ar gael i gymryd rhan mewn arddangosfa ar-lein yn ystod y cyfnod rhwng 12fed ac 20fed Ionawr 2027. Mae Chwaraeon Cymru yn cadw'r hawl i eithrio cyflenwyr sy'n methu â chynnal arddangosiad o fewn yr amserlen a nodir.

Cynhelir arddangosiadau o bell gan ddefnyddio Microsoft Teams neu blatfform ar-lein cyfatebol y cytunwyd arno ymlaen llaw gyda Chwaraeon Cymru.

Er mwyn sicrhau asesiad teg a chyson, bydd Chwaraeon Cymru yn darparu set o senarios arddangos ymlaen llaw. Disgwylir i gyflenwyr ddefnyddio eu datrysiad arfaethedig i ddangos sut byddai'r senarios hyn yn cael eu cwblhau o fewn y system.

Bydd y senarios arddangos yn cael eu cynllunio i adlewyrchu anghenion a phrosesau busnes bywyd real defnyddwyr Chwaraeon Cymru a gallant gynnwys gweithgareddau a gyflawnir gan ymgeiswyr, cyflogeion, rheolwyr, staff Adnoddau Dynol, staff cyflogres, a gweinyddwyr system.
 
Mae Chwaraeon Cymru yn cadw'r hawl i ofyn cwestiynau atodol yn ystod yr arddangosiad i egluro ymarferoldeb, dulliau gweithredu, gallu'r iaith Gymraeg, nodweddion hygyrchedd, gallu adrodd, rheoli llif gwaith, opsiynau integreiddio, ac unrhyw feysydd eraill sy'n berthnasol i'r caffael.

Bydd y cam arddangos yn ffurfio rhan o'r gwerthusiad ansawdd cyffredinol a chaiff ei asesu gan ddefnyddio'r un fethodoleg sgorio a amlinellir yn y Gwahoddiad i Dendro hwn.

Bydd yr Asesiad Arddangos yn cyfrif am 20% o gyfanswm y sgôr.

Dyfarnu 

Bydd y sgoriau Ansawdd, Technegol a Masnachol yn cael eu cyfuno i roi Cyfanswm sgôr ar gyfer y Gwahoddiad i Dendro. Wedyn bydd y cyflenwyr yn cael gwahoddiad i Asesiad Arddangos ac ar ôl hynny, bydd y tendr cydymffurfiol sydd â'r sgôr uchaf yn cael ei bennu fel y TMM.
 

16. Cyfarwyddyd Pellach

Rhaid i dendrwyr archwilio'r ddogfen Gwahoddiad i Dendro, yn ogystal ag unrhyw ddogfennaeth ategol, yn llawn gan fod y rhain yn dynodi pa wybodaeth y mae'n rhaid ei darparu er mwyn i'w hymateb gael ei ystyried yn gyflawn ac yn cydymffurfio. Gellir gwrthod tendrau anghyflawn neu anghymwys fel rhai nad ydynt yn cydymffurfio, yn ôl disgresiwn llwyr Chwaraeon Cymru.

Mae'r cyfarwyddiadau hyn wedi cael eu cynllunio i sicrhau bod pob cynnig yn cael ystyriaeth gyfartal a theg. Felly, mae'n bwysig bod tendrwyr yn darparu'r holl wybodaeth y gofynnir amdani.

Rhaid i'r tendrwr sicrhau bod pob is-gontractwr, aelod o'r consortiwm a chynghorydd yn cadw at delerau'r cyfarwyddiadau hyn ac amodau'r tendr.

Cyfrifoldeb y tendrwr yw sicrhau bod yr holl wybodaeth sydd ei hangen yn cael ei chyflwyno a'i bod yn gywir, ac, os oes amheuaeth ynghylch cynnwys y Gwahoddiad i Dendro a / neu'r ddogfennaeth ategol, gofyn am wybodaeth ychwanegol yn ôl yr angen drwy gwestiynau eglurhad ffurfiol.

Rhaid i dendrwyr sicrhau eu bod yn darllen pob cwestiwn yn ofalus ac yn ymateb yn unol â'r meini prawf isod:

· Lle gofynnir yn benodol am wybodaeth ategol (e.e. CV, polisïau, dogfennau proses ac ati) gellir ei darparu fel atodiad i'ch ymateb. Er mwyn osgoi unrhyw amheuaeth, bydd hyn yn ychwanegol at y cyfyngiad tudalen uchafswm a amlinellir.
· Ni fydd gwybodaeth ategol nad yw Chwaraeon Cymru wedi gofyn amdani'n benodol (e.e. atodiadau) yn cael ei hystyried na'i gwerthuso fel rhan o'r cyflwyniad.
· Oni bai fod Chwaraeon Cymru yn gofyn yn uniongyrchol am hynny, ni ddylai’r tendrwyr gynnwys dolenni na llwybrau byr i adnoddau allanol (e.e. gwefannau ac ati). Ni fydd y dolenni hyn yn cael eu hagor ac ni fyddant yn cael eu hystyried na'u gwerthuso fel rhan o'r cyflwyniad.
· Rhaid i dendrwyr amlinellu yn eu hymateb unrhyw feysydd lle nad ydynt yn bodloni gofyniad Chwaraeon Cymru yn llawn.
· Rhaid i enw'r ffeil(iau) a gyflwynir gynnwys enw eich sefydliad.
· Ni ddylid darparu unrhyw wybodaeth fasnachol yn yr ymateb Ansawdd.
· Rhaid i dendrwyr ddarparu prisiau fesul eitem ar gyfer yr holl gostau a ragwelir ar gyfer darparu'r gwasanaethau arfaethedig yn unol â'u hymateb.

17. Diffyg Cydymffurfio 

Bydd y cyflwyniadau tendr yn cael eu gwerthuso i ddechrau am gyflawnder a chydymffurfiaeth â'r gofynion ymateb gorfodol. Gall methu â chydymffurfio â'r cyfarwyddiadau ymateb neu ddarparu'r wybodaeth y gofynnwyd amdani wneud y cyflwyniad yn annilys yn gyfan gwbl, yn ôl disgresiwn llwyr Chwaraeon Cymru.

Os oes diffyg cydymffurfio â'r fanyleb yn ystod cyfnod y contract, os caiff ei ddyfarnu, dilynir y weithdrefn ganlynol:

· Hysbysiad o gŵyn a gofyniad i gydymffurfio.
· Hysbysiad o arferion annerbyniol a / neu ddiffyg cydymffurfio sylweddol â'r fanyleb.
· Mynd yn ôl at amodau'r contract.

18. Sefyllfa Ariannol ac Adnoddau 

Mae Chwaraeon Cymru yn dymuno sicrhau bod gan dendrwyr y sefyllfa ariannol a'r adnoddau angenrheidiol i gyflawni eu rhwymedigaethau drwy gydol cyfnod y trefniant caffael. Gall hyn gynnwys (lle bo hynny’n briodol) ystyried lefel ymrwymiadau gwaith presennol y tendrwr a'r effaith bosibl y byddai dyfarnu contract yn ei chael ar adnoddau.

Wrth benderfynu a ddylid cyflwyno ymateb i’r tendr, dylai tendrwyr hefyd fod yn ymwybodol o'r risgiau o ddod yn rhy ddibynnol ar fusnes Chwaraeon Cymru, neu yn wir busnes unrhyw gwsmer, a'u hystyried. Wrth wneud hynny, dylai tendrwyr ystyried enillion o unrhyw waith arall a wneir ar gyfer Chwaraeon Cymru yn ogystal ag enillion posibl o'r cyfle caffael hwn.

19. [bookmark: _Toc214012058]Rhestr wirio o Ddogfennau Ymateb i’w dychwelyd

Ymatebwch i bob un o'r gofynion gan ddefnyddio'r templedi ymateb a ddarperir gyda'r Gwahoddiad i Dendro hwn.  

Mae'r tabl canlynol yn crynhoi'r dogfennau y dylai tendrwyr eu cwblhau a'u dychwelyd:

	Teitl y Ddogfen
	Erbyn Pryd

	Dogfen Ymateb Technegol wedi'i chwblhau.

	(hanner dydd) 4ydd Rhagfyr 2026

	Dogfen Ymateb Ansawdd wedi'i chwblhau.

	(hanner dydd) 4ydd Rhagfyr 2026

	Templed ymateb Masnachol wedi'i gwblhau.
	(hanner dydd) 4ydd Rhagfyr 2026




image1.png




image2.png
Sporiaiales

@hmmcé%mw




